Rottenburg am Neckar

**Raodaburg** (dt. *Rottenburg am Neckar*, bis 10. Juni 1964 nao *Rottenburg*) isch a Mittelschdadd em Landkreis Dibenga en Bade-Wirttaberg. Se leid rond 50 Kilometer siadweschdlich von dr Landeshauptstadt Schduagert ond ogfähr zwelf Kilomeder siadweschdlich vo dr Kreisschdadd Dibenga. Noch Dibenga isch se de zwôedgreschde Stadt vom Landkreis Dibenga ond bildet a Middelzentrom fir-s Omland.

D Schdadd isch Sitz vom katholischa Bischtom Raodeburg-Schduagert ond a alte Remer.

Seid-em 1. Mai 1972 isch Raodaburg Graose Kreisschdadd. Mit dr Gmeinde Hirlenge, Neischdedda ond Schdarzach hot d Schdadd Raodaburg a Verwaltungsgemeinschaft vereibart.

## Geografii

D Schdadd Raodaburg leid am Ibergang vom Negger aus-m enga Daal vom Obera Gai en am weida Daal zwischa-m Scheebuach em Norda ond em Rammert em Siada. Dr Negger kommd vo Horb ond Schdarzach aus-em Siadweschda en-s Schdaddgebiet beim Schdadddôel Bierenga, wo er zerschda durchgôht. Danôch fliaßd-er en nordeschdlicher Richtong vorbei am Schdadddôel Obernao, durch Bad Nidernao ond kommd dann en-d Kernschdadd. Durch dui fliaßd-er weider noch Nordoschda. Am lenga Ufer leid d Aldschdadd. Dr Schdadddôel rechts vom Negger isch d ehemalige Siedlong Ehgnã. Dr Negger fliaßd ãschliaßend nerdlich am Schdadddôel Kiebenga aus-m Schdaddgebiet naus en Richtong Dibenga. Durch-s Schdaddgebiet fliaßd-er uf ra Lenge vo 14,5 km.

### Nochbergmeinda
Die Schdädd un Gmeinda grenzed an d Schdadd Raodaburg (em Uhrzaigersinn vo Norda aus): Ãmmerbuch, Dibenga, Dusslenga, Ofderdenga, Bodlshausa, Hirlenga, Schdarzach (älle Landkreis Dibenga), Eidenge im Gai (Landkreis Freidaschdadd), Nagold (Landkreis Calw), Neischdedda (Landchreis Dibenga), Metzenge, Bõõdorf ond Gaifelde (älle Landkreis Beblenga).

### Stadtgliederong
S Schdaddgebiet vo Raodaburg bstoht aus dr Kernschdadd ond de Schdadddôel, wo em Rãhma vo dr Gmeindereform vo de 1970er Jôhr eigliaderd wore sen.

D eigmeindete ehemolige Gmeinda sen heit Ortschafta nôch dr bade-wirttebärgischa Gmeindeordnong mit mã Ortschaftsrôd, wo vo dr Bevelkerong bei jedrã Kommunalwahl nei gwählt wird, mit mã Ortsvorsteher als Vorsitz.

En dr Kernschdadd werret zom Dôel Wohngebiete mit ôegene Nãma onderschieda, oftmôls neie Baugebiete, wo aber meischtens koi feschte Grenz hen. Doderzue gheret zom Beischpiel Kreizerfeld, Burgäcker/Aible ond Lindele.

Außerdem gheret zo dr Kernschdadd au no a baar Wohnplätz mit ôegene Nãma, wo aber bloß a baar Eiwohner hen, z.&nbsp;B. Dirrbachhef, Eratskirch, Hammerwasa, Heiberger Hof, Kalkweil, Oberwerthaus, Papier- oder Bronnmihle, Schadaweiler Hof ond Weggadaal. Au en a baar Schdadddôel geits abdrennde kloine Wohnplätz, z.&nbsp;B. z Baesenge (Bihlhof, Fichtehof ond Jungholzhof), z Bierenge (Hennadaal) ond z Weiler (Katzabacher Ziegelhütte).

### Raumblanong
Raodaburg bildet a Mittelzentrom en dr Region Neckar-Alb. Zum Mittelbereich Raodaburg gheret neba dr Stadt Raodeburg no d Gmeinda Hirlenga, Neischdedda ond Schdarzach.

## Wahla
Ergäbnis vo de Landdagswahla seid 2006: 

1 2006: WASG, seid 2011: Die Linke

## Kuldur
D’ Raodaburger Fasnet isch oene vo de greschde Fasneta en dr Omgebong. Vom Schmotziga Daoschdig ã sieht mr faschd nao no narrete Leid. D’ Höheponkt send dr Hexadanz am Schmotziga ond dr Ommzug am Fasnetssonndich. Vor em Hexadanz ibergibt d’Gräfin Mechthild em Hofnarr Halberdrein d Schlissel vo dr Schdadd, ab dem Moment regiered offiziell d’ Narra en dr Schdadd. De bekanndeschde Figura aus dr Raodaburger Fasnet send d’ Ahlanda, Pompele, Schdaddhexa ond Bogges.

## Leit
* Meinrad von Einsiedeln (797–861), Eremit
* Ottilie Wildermuth (1817–1877), deitsche Schriftstellere
* Josef Eberle (1901–1986), schwäbischer Dichter (Pseudonym *Sebastian Blau*)

## Literatur
* Erich Keyser (Hrsg.): *Württembergisches Städtebuch.* Band IV. Teilband Baden-Württemberg. Band 2 aus *Deutsches Städtebuch. Handbuch städtischer Geschichte.* Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages. Kohlhammer, Stuttgart 1962.
* Dieter Manz: *Rottenburger Miniaturen. Band 4: Aus den Veranstaltungskalendern 1999–2003.* Geiger-Verlag Horb 2004, ISBN 3-89570-922-0.
* Dieter Manz: *Rottenburg, Stadt am Neckar*. Fotos von Norbert Krüger. Metz, Wannweil 1998

## Weblink

* Offiziälli Internetsyte vu dr Stadt Raodeburg
* Infosyte vu dr Wirtschafts- un Turismusgsellschaft

## Fueßnote